CELEX: 62019TN0279
Language: lt
Date: 2019-04-27 00:00:00
Title: Byla T-279/19: 2019 m. balandžio 27 d. pareikštas ieškinys byloje Front Polisario/Taryba

1.7.2019   
            
            
               LT
            
            
               Europos Sąjungos oficialusis leidinys
            
            
               C 220/41
            
         
      2019 m. balandžio 27 d. pareikštas ieškinys byloje Front Polisario/Taryba
      (Byla T-279/19)
      (2019/C 220/52)
      Proceso kalba: prancūzų
      
         Šalys
      
      
         Ieškovas: Front populaire pour la libération de la Saguia-el-Hamra et du Rio de oro (Front Polisario), atstovaujamas advokato G. Devers
      
         Atsakovė: Europos Sąjungos Taryba
      
         Reikalavimai
      
      Ieškovas Bendrojo Teismo prašo:
      
                  —
               
               
                  pripažinti ieškinį priimtinu,
               
            
                  —
               
               
                  panaikinti ginčijamą sprendimą,
               
            
                  —
               
               
                  priteisti iš Tarybos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį dėl 2019 m. sausio 28 d. Tarybos sprendimo (ES) 2019/217 dėl Europos Sąjungos ir Maroko Karalystės susitarimo pasikeičiant laiškais dėl Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Maroko Karalystės asociaciją, 1 ir 4 protokolų pakeitimo sudarymo (OL L 34, 2019, p. 1), ieškovas remiasi dešimčia pagrindų.
      
                  1.
               
               
                  Pirmasis ieškinio pagrindas grindžiamas Tarybos kompetencijos priimti ginčijamą sprendimą nebuvimu, nes Europos Sąjunga ir Maroko Karalystė nėra įgaliotos sudaryti tarptautinius susitarimus dėl Vakarų Sacharos vietoj šios teritorijos tautos, kuriai atstovauja Front Polisario.
               
            
                  2.
               
               
                  Antrasis ieškinio pagrindas grindžiamas pareigos ištirti visas reikšmingas nagrinėjamo atvejo aplinkybes pažeidimu, nes Taryba neatsižvelgė į tai, kad ginčijamu sprendimu sudarytas tarptautinis susitarimas 12 metų buvo laikinai taikomas Vakarų Sacharos teritorijoje, taip pažeidžiant jos kitokį ir atskirą statusą.
               
            
                  3.
               
               
                  Trečiasis ieškinio pagrindas grindžiamas įsipareigojimo ištirti pagrindinių teisių ir tarptautinės humanitarinės teisės paisymo klausimą neįvykdymu, nes priimdama ginčijamą sprendimą Taryba nekėlė klausimo dėl žmogaus teisių paisymo okupuotoje Sacharos teritorijoje.
               
            
                  4.
               
               
                  Ketvirtasis ieškinio pagrindas grindžiamas teisės į gynybą pažeidimu, nes iki ginčijamo sprendimo priėmimo Taryba nebuvo pradėjusi jokios diskusijos su Front Polisario, kuris yra vienintelis Vakarų Sacharos tautos atstovas.
               
            
                  5.
               
               
                  Penktasis ieškinio pagrindas grindžiamas pagrindinių Sąjungos principų ir vertybių, kuriomis Sąjunga vadovaujasi tarptautiniu lygmeniu, pažeidimu. Ieškovas mano, kad ginčijamu sprendimu sudarytas tarptautinis susitarimas taikomas Vakarų Sacharos teritorijoje Maroko Karalystei vykdant aneksinę politiką ir nuolat pažeidžiant pagrindines teises, kaip to reikalauja šios politikos įgyvendinimas.
               
            
                  6.
               
               
                  Šeštasis ieškinio pagrindas grindžiamas apsisprendimo teisės pažeidimu, nes ginčijamu sprendimu sudarytas tarptautinis susitarimas taikomas Vakarų Sacharoje pažeidžiant, pirma, šios teritorijos kitokį ir atskirą statusą, antra, Sacharos tautos teisę į jos teritorijos vientisumo gerbimą.
               
            
                  7.
               
               
                  Septintasis ieškinio pagrindas grindžiamas tarptautinių sutarčių santykinio poveikio principo pažeidimu, nes Vakarų Sacharos tauta, kuriai atstovauja Front Polisario, nepritarė tarptautiniam susitarimui, sudarytam ginčijamu sprendimu.
               
            
                  8.
               
               
                  Aštuntasis ieškinio pagrindas grindžiamas Vakarų Sacharos oro erdvės pažeidimu, nes dėl ginčijamo sprendimo, kuriuo buvo patvirtinta neteisėta praktika, susiklosčiusi dėl jos sudaryto tarptautinio susitarimo laikino taikymo, Sacharos oro erdvė buvo įtraukta į minėto susitarimo taikymo sritį.
               
            
                  9.
               
               
                  Devintasis ieškinio pagrindas grindžiamas tarptautinės atsakomybės teisės pažeidimu, nes ginčijamu sprendimu Europos Sąjunga neįvykdė, pirma, savo įsipareigojimo nepripažinti Vakarų Sacharos neteisėtos okupacijos, antra, prisidėjo prie šios situacijos išsaugojimo.
               
            
                  10.
               
               
                  Dešimtasis ieškinio pagrindas grindžiamas pareigos laikytis tarptautinės žmogaus teisių teisės ir tarptautinės humanitarinės teisės pažeidimu, nes Sąjungai paisant savo tarptautinių įsipareigojimų dėl Vakarų Sacharos tautos Taryba bent būtų nepriėmusi ginčijamo sprendimo, kiek jis leido įsigalioti tarptautiniam susitarimui, taikomam Maroko Karalystės okupuotai Vakarų Sacharos daliai.